I 1923 havde det oprindelige Selvstændighedspartiet allieret sig med tidligere medlemmer af det nyligt opløste [[Hjemmestyrepartiet]] og dannet [[Borgerpartiet (Island)|Borgerpartiet]] som en borgerlig modvægt til de nye klassepartier [[Fremskridtspartiet (Island)|Fremskridtspartiet]] (der repræsenterede bønderne) og [[Islands Socialdemokratiske Parti|Socialdemokratiet]] (der repræsenterede arbejderne). Flertallet af Borgerpartiets altingsmedlemmer dannede det følgende år [[Íhaldsflokkurinn|Det Konservative Parti]], mens dets resterende venstrefløj under ledelse af tidligere [[Islands statsminister|statsminister]] [[Sigurður Eggerz]] fortsatte som Selvstændighedspartiet indtil de stiftede Det Liberale Parti i 1927. Forud for stiftelsen havde Eggerz forgæves forsøgt at vinde et af de tre landsvalgte mandater i [[Altinget]]s øvre del, der var på valg i 1926 (valgt ved [[forholdstalsvalg]] i hele landet). Han kom i [[Altinget]] ved [[altingsvalget 1927|valget i 1927]], men partiet formåede ikke at vinde andre mandater.
Politik Samfund